Nyolc év után bukott le a zuglói patikarabló
A tető beomlott, falak dőltek ki, a berendezés elégett, de senki nem sérült meg.
A férfi még nyolc évvel ezelőtt kísérelt meg kirabolni egy zuglói gyógyszertárat. 2010. december 23-án nappal bement az egyik kerületi gyógyszertárba, és a nyitva tartás felől érdeklődött, majd távozott. Nem sokkal zárás előtt a vádlott visszament a gyógyszertárba, ekkor már a korábban beszerzett fenti pisztollyal.

A férfi az egyik pénztárhoz lépett és kért egy doboz C-vitamint. Miközben az alkalmazott beütötte a termék árát a pénztárgépbe, a vádlott elővette a nála lévő, valódinak látszó fegyvert, és a bevételt követelte. A gyógyszerész  azonban nem engedelmeskedett, hanem megnyomta a pánik gombot. Ezután megszólalt a szomszéd irodában is a telefon. Az alkalmazott közölte a a most 43 éves férfival, hogy felveszi, majd átment a szomszéd helyiségbe.

Mialatt a sértett telefonált, a vádlott pénz nélkül, káromkodva elhagyta a gyógyszertárat, az elkövetéskor viselt kabátot, sapkát, kesztyűt azonban a helyszín közelében hátrahagyta. Mint utólag kiderült, ez lett a veszte, Az ismeretlen tettes miatt felfüggesztett nyomozás bizonyítékait ugyanis a rendőrök idén újra megvizsgálták, és az ekkor elvégzett DNS vizsgálat eredményt hozott; a helyszínen hagyott tárgyakról biztosított minta egyezést állapított meg a vádlott  DNS -profiljával.

Az új büntetőeljárási kódex adta lehetőségeket kihasználva, a  XIV. és XVI. Kerületi Ügyészség a bűncselekményt beismerő terhelttel egyezség megkötését kezdeményezte. A terhelt és védője pedig elfogadta a kerületi ügyészség által megállapított feltételeket. Azaz tudomásul vette, és elfogadta az ügyészség által kezdeményezett 6 év 6 hónap fegyházbüntetést.

Ezen új eljárási szabály szerint, amennyiben a bírósági előkészítő ülésen a vádlott a fenti egyezséggel egyezően továbbra is beismeri a bűnösségét, és lemond a tárgyaláshoz való jogáról, akkor a bíróság – miután megvizsgálta, hogy az egyezség jóváhagyásának feltételei fennállnak – az egyezséget jóváhagyja, és azzal azonos tartalommal nyomban ítéletet hoz.
bűnügy